སྐྱེས་བུའི་དོན་

སྐྱེས་བུའི་དོན་ཞེས་པ་ནི་བོད་བརྡ་ཆད་ཀྱི་ནང་ནས་གཙོ་ཆེ་ཤོས་ཤིག་ཡིན་ཏེ། སྐྱེས་བུ་སུ་ཡིན་རུང་ཚེ་འདི་དང་ཕྱི་མའི་བདེ་སྐྱིད་འདོད་པ་དང་སྡུག་བསྔལ་མི་འདོད་པ་ཐུན་མོང་ཡིན་པས། རང་རང་གི་འདོད་དོན་སྒྲུབ་པའི་ཐབས་ལམ་ཤེས་དགོས་པ་གལ་ཆེན་པོ་ཡིན་ནོ། །
མཚན་ཉིད།
"སྐྱེས་བུའི་དོན་ནི་མངོན་པར་མཐོ་བ་དང་ངེས་པར་ལེགས་པའི་མཚན་ཉིད་དོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར། ཤོག་ངོས་ཞེས་གསུངས་པ་ལྟར། མངོན་མཐོ་དང་ངེས་ལེགས་གཉིས་ཀྱི་བསྡུས་མིང་ཡིན་ནོ། །
སྒྲ་བཤད།
སྐྱེས་བུ་ནི་གང་ཟག་གམ་སེམས་ཅན་ལ་གོ་ཞིང་། དོན་ནི་དགོས་པའམ་འདོད་དོན་ལ་གོ་བས། སྐྱེས་བུའི་དོན་ཞེས་པ་ནི་སེམས་ཅན་རྣམས་ཀྱི་འདོད་པའི་དགོས་དོན་ནམ་དོན་གཉེར་ལ་འཇུག་གོ །
དབྱེ་བ།
སྐྱེས་བུའི་དོན་ལ་དབྱེ་ན་གཉིས་ཏེ། མངོན་མཐོ་དང་ངེས་ལེགས་གཉིས་སོ། །
མངོན་མཐོ། ཞེས་པ་ནི་ལྷ་མིའི་བདེ་འབྱོར་ལྟ་བུ་ཚེ་འདི་དང་ཕྱི་མའི་གནས་སྐབས་ཀྱི་བདེ་བ་ལ་གོ 
ངེས་ལེགས། ཞེས་པ་ནི་ཐར་པ་དང་ཐམས་ཅད་མཁྱེན་པའི་གོ་འཕང་ལྟ་བུ་མཐར་ཐུག་གི་བདེ་བ་ལ་གོ 
འགྲེལ་བཤད།
"དལ་འབྱོར་ཐོབ་པའི་རྟེན་འདི་ལ་སྐྱེས་བུའི་འདོད་དོན་སྒྲུབ་དགོས་ཏེ་སྐྱེས་བུའི་དོན་མངོན་མཐོ་དང་ངེས་ལེགས་སྒྲུབ་ནུས་པའི་རྟེན་ཐོབ་པར་གྱུར་པ་ལ།"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས།ཤིང་དཔར། ཤོག་ངོས་ ཞེས་གསུངས་པ་ལྟར། དལ་འབྱོར་གྱི་མི་ལུས་རིན་པོ་ཆེ་ཐོབ་པའི་སྐབས་འདིར་སྐྱེས་བུའི་དོན་དུ་གྱུར་པའི་མངོན་མཐོ་དང་ངེས་ལེགས་གཉིས་སྒྲུབ་དགོས་པར་བསྟན་ནོ། །"དལ་འབྱོར་སྐྱེས་བུའི་དོན་མངོན་མཐོ་དང་ངེས་ལེགས་སྒྲུབ་པའི་ནུས་པ་ཡོད་པ་འདི་ཐོབ་པར་གྱུར་པའི་དུས་འདི་ལ་དགེ་བ་སྒྲུབ་པ་ལ་འབད་པར་བྱ་ཡི།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས་ ཞེས་གསུངས་པ་ལྟར། དལ་འབྱོར་རིན་ཆེན་གྱི་མི་ལུས་འདི་སྐྱེས་བུའི་དོན་སྒྲུབ་པའི་ནུས་པ་ལྡན་པ་ཞིག་ཡིན་པས་དགེ་བ་ལ་འབད་དགོས་པར་བསྟན་ནོ། །
སྐྱེས་བུའི་དོན་གྱི་ཁྱད་པར། "དོན་རྣམ་པ་ལྔ་ནི་མཁས་པ་དག་སྐྱེས་བུའི་དོན་དུ་འདོད་པ་ཡིན་ཏེ། འདི་ལྟ་སྟེ། བསོད་ནམས་དང་ཚེ་འཕེལ་བ་དང་། སྟོབས་འཕེལ་བ་དང་། ནད་མེད་པ་འཐོབ་པ་དང་། ལུས་བདེ་བ་འཐོབ་པ་དང་།"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར། ཤོག་ངོས་ ཞེས་གསུངས་པ་ལྟར། གནས་སྐབས་ཀྱི་སྐྱེས་བུའི་དོན་ལ་ཡང་དབྱེ་བ་དུ་མ་ཡོད་པར་བསྟན་ནོ། །
ལུང་ཁུངས།